WSWS பேட்டி கண்டவர்களின் படி, மஹாசோன் பலகாய (மாபெரும் பிசாசுப் படை), பொதுபல சேனா ஆகிய பாசிச அமைப்புக்களால் இந்த வன்முறை வெறியாட்டம் முன்னெடுக்கப்பட்டுள்ளது. சில வருடங்களுக்கு முன்னர் ஸ்தாபிக்கப்பட்ட மஹாசோன் பலகாயவிற்கு திகனவில் பகிரங்க அலுவலகம் ஒன்று உள்ளது. சிங்கள இனத்தையும் பௌத்த மதத்தையும் “பாதுகாப்பதாக” கூறிக்கொள்ளும் இந்த இரு அமைப்புக்களும், முஸ்லீம்கள் மீது திட்டமிட்டு தாக்குதல் நடத்துவதில் பேர் போனவை. வன்முறை வெறியாட்டத்துக்கு வழிகாட்டலாக இருந்தார்கள் என்னும் சந்தேகத்தில் மஹாசோன் பலகாயவின் தலைவர் அமித் வீரசிங்க மற்றும் அவரது பல கூட்டாளிகளயும் இலங்கை பொலிஸ் கைது செய்துள்ளது.